
	[bookmark: nev]SCHÖFFER MÓNIKA
Környezetmérnöki
MSc, 1. félév
Pannon Egyetem
Mérnöki Kar
	






Konzulens:
	dr.Kovács József
egyetemi adjunktus, PE MK




Néhány szénhidrogén koncentráció-eloszlásának tanulmányozása Veszprém város levegőjében

Néhány szénhidrogén koncentráció-eloszlásának tanulmányozása Veszprém város levegőjében

Készítette: Schöffer Mónika környezetmérnök MSc. I. évf.
Mérnöki Kar, Környezetmérnöki Intézet
Témavezető: dr. Kovács József egyetemi adjunktus

Az emberi szükségletek kielégítésére szervezett termelő folyamatok és szolgáltatások következtében a környezeti levegő szennyezőanyag tartalma –különösen az ipari termelés és a nagyobb lélekszámú agglometárumok környezetében- növekvő tendenciájú. Az előforduló levegő szennyező komponensek közül egyre többről nyerünk olyan információt, hogy az emberi egészségre ártalmasak (lehetnek). Ezen szempontok alapján a dolgozatomban a környezeti levegő szennyezőanyagai közül az illékony szerves vegyületekkel, részletesebben a benzol, toluol, etil-benzol és xilolok (BTEX vegyületek) szerepével foglalkozom.
A dolgozat irodalmi részében röviden összefoglaltam az illékony szerves szennyezők természetes és mesterséges kibocsátó forrásait, az ismert egészségügyi hatásaikat, az atmoszférában lejátszódó kémiai folyamatait, valamint a légkörre gyakorolt hatásait. Ismertetem a szakirodalomban fellelhető -ezen komponensekre alkalmazható- mérési módszereket, melyek közül célirányosan bemutatom a BTEX vegyületek légköri koncentrációjának meghatározására alkalmazható eljárásokat.
A diákköri dolgozatom gyakorlati részében bemutatom Veszprém város kijelölt helyein, meghatározott időben végzett levegőminta vételi, majd az adszorbeált mintáknak a laboratóriumi előkészítése utáni gázkromatográfiás analízis módszerét, és a feldolgozás utáni eredményeket ismertetem. A BTEX vegyületek koncentrációinak meghatározása mellett kitértem a mintavétel során használt Anasorb CSC adszorbens csőben található aktív szén (eredeti és használt minta) morfológiai vizsgálatára is, vizsgálva az esetleges újrafelhasználás lehetőségét.
A dolgozatomban bemutatott eredmények azt bizonyítják, hogy Veszprém városában a BTEX vegyületek koncentrációja mérési helyenként eltérő mértékű, még a közlekedéssel kevésbé terhelt helyszíneken is jelentős koncentrációban fordulnak elő, forrásuk behatárolásához további mérésekre van szükség.

